अजमेर। केन्द्रीय मंत्री सचिन पायलट के गेगल रीको इंडस्ट्रीज एरिया में रविवार को कार्यक्रम के दौरान भीड़ में लोगों की जेब तराशने की कोशिश कर रहे शातिर युवक को लोगों ने रंगे हाथों पकड़ लिया। वह मौके पर पत्रकार बनकर पहुंचा था। पकड़े जाने पर जब लोग उसकी पिटाई करने लगे तब भी उसने लोगों को अर्दब में लेने के लिए खुद को पत्रकार बताया, परन्‍तु कोई परिचय पत्र नहीं दिखा सका, जिसके बाद लोगों ने उसे पुलिस के हवाले कर दिया।